Beth yw Myfyrio a pam mae’n bwysig?
Yn ôl Health and Care Professions Council (2021) myfyrio yw’r broses sy’n helpu i gael mewnwelediad i weithredoedd trwy feddwl yn ddadansoddol amdano. Gallai hyn arwain at ddatblygiadau a gwelliannau yn y dyfodol. Esbonia Health and Care Professions Council (2021) fod myfyrio yn caniatáu person i nodi a gwerthfawrogi profiadau cadarnhaol a nodi gwell ffyrdd y gallant wella‘I ymarfer. Mae’n galluogi unigolyn i dysgu o brofiadau heriol.
Cytuna McLaren (2024) fod myfyrio yn helpu unigolyn i brosesu gweithredoedd a hefyd nodi patrymau, boed yn gadarnhaol neu’n negyddol, a symud ymlaen. Mae myfyrio yn galluogi unigolyn i gael eglurder a phersbectif ar yr hyn maen nhw’n wneud. Mae modd caniatáu’r gweithwyr i gamu nôl ac asesu sefyllfaoedd o ongl wahanol, a all arwain at wneud penderfyniadau mwy gwybodus. Dyweda McLaren (2024) fod myfyrio yn chwarae rhan hanfodol wrth gynnal iechyd meddwl da. Mae’n darparu gofod ar gyfer hunan-ddarganfod, prosesu emosiynau a thwf personol. Trwy gymryd amser i fyfyrio ar brofiadau mae’n gwella hunanymwybyddiaeth, a meithrin gwydnwch. Yn ychwanegol, mae McLaren yn argyhoeddedig fod myfyrio yn hybu diolchgarwch, ymwybyddiaeth ofalgar, a pherthynas gryfach ag eraill.
Beth yw ymarfer myfyriol a Pam mae’n bwysig?
Esbonia Cummins (2022) taw ymarfer myfyriol yw dysgu trwy brofiadau i gael mewnweliadau newydd o ymarfer unigolyn. Mae ymarfer myfyriol yn gwella arbenigedd unigolyn ar eu maes ymarfer. Dyweda Machost a Stains (2023) fod ymarfer myfyriol yn broses o wella parhaol ar effeithlonrwydd a galluoedd gweithiwr proffesiynol. Mae’n helpu gweithwyr proffesiynol i gadw’n gytbwys mewn amgylchedd sydd’n newid yn aml. Mae Wright (2024) yn argyhoeddedig fod ymarferwyr sydd yn myfyriol yn meithrin meddylfryd twf. Mae’r hwn yn annog gweithwyr proffesiynol i weld heriau fel cyfleoedd ar gyfer ddatblygiad. 
Pam mae myfyrio ar ymarfer yn bwysig o fewn blynyddoedd cynnar?
Yn gyntaf, mae Toole (2023) yn esbonio fod mod I weithwyr blynyddoedd cynnar yn gwneud ymarfer myfyrio yn ystod eu dysgu. Gall gweithwyr proffesiynol blynyddoedd cynnar gweithredu mewn ymarfer myfyrio trwy gadw cyfnodolyn. Gallen nhw cadw dyddlyfr i gofnodi meddyliau a myfyrdodau ar eu hymarfer. Dyle nhw hefyd gwerthuso eu gweithgareddau ac ystyried beth weithiodd yn dda, a’r effaith ar y plant, a sut y gellid fod yn well. Mae modd derbyn cymorth gyda myfyrio mewn lleoliadau blynyddoedd cynnar trwy arsylwi athrawon arall a rhoi adborth i’w gilydd. Trwy rannu myfyrdodau gyda chydweithwyr proffesiynol, gallant oll ddysgu wrth ei gilydd.
Dyweda Toole (2023) fod e’n bwysig i ymarfer myfyrio wrth weithio gyda blynyddoedd cynnar oherwydd mae’n galluogi unigolyn i barhau i wella eu harfer a darparu’r profiadau dysgu gorau posibl. Mae arfer adfyfyriol yn hanfodol, yn ôl Toole (2023), mewn lleoliadau blynyddoedd cynnar gan mae e hefyd yn cyfrannu’n sylweddol at ddatblygiad cyffredinol ar brofiadau dysgu plant ifanc.
Mae Early Education (2021) yn dweud ymarfer myfyriol yn galluogi ymarferwyr i ddatblygiad dealltwriaeth feirniadol o’u harfer eu hunain. Bydd hyn yn helpu ymarferwyr i ddatblygu’r sgiliau, gwybodaeth a dulliau angenrheidiol i gyflawni’r datblygiad. Bydd yr ymarfer myfyriol yma, hefyd yn cymorth i gynyddu hyder yr ymarferwr.
Damcaniaethau Myfyriol
Damcaniaeth Dewey
Un damcaniaethwr sy’n cefnogi fyfyrio yw John Dewey. Esbonia Sheryl Third a Ece. C (2022) fod damcaniaeth Dewey yn pwysleisio rôl weithredol y dysgwr yn y broses. Dywed Sheryl Third a Ece. C (2022), dadleuodd Dewey, heb fyfyrio, mae profiadau yn parhau i fod yn anadweithiol ac nad ydynt yn cyfrannu at dwf personol. Mae’r proses fyfyrio Dewey yn cynnwys patrwm cylchol o edrych ar y sefyllfa, datblygu ymatebion, ac yna rhoi’r datrysiad ar waith. Dywed Sheryl Third a Ece. C (2022) fod Dewey yn esbonio fod myfyrio yn bwysig oherwydd ei fod yn galluogi unigolion i ddysgu o brofiad, dod yn fwy hunanwybodol, a gwella eu harferion proffesiynol mewn ffordd barhaus.
Damcaniaeth Schon
Dywed Slesser (2019), nododd Schon ddau fath o adlewyrchiad; myfyrio ar waith a myfyrio ar weithredu. Weithiau disgrifir myfyrio ar waith fel proses sy’n caniatáu i weithwyr proffesiynol ail-lunio’r sefyllfa maent yn gweithio arno wrth ddatblygu. Mae Schon yn esbonio myfyrio ar weithredu yn golygu myfyrio ar brofiad ar ôl iddo ddigwydd. Golyga hyn fod gweithiwr proffesiynol yn archwilio i mewn i beth ddigwyddodd a pham wnaethon nhw ymddwyn mewn ffordd benodol, ac os gallen nhw wedi ei wneud hyn yn wahanol.
Yn debyg i ddamcaniaeth Dewey, mae Schon yn argyhoeddedig ar gefnogi ymarfer myfyrio oherwydd mae’n galluogi unigolyn i ddatblygu fel gweithiwr proffesiynol ac gwella’r addysgu addysgwyr. Mae’r ddau ddamcaniaethwr yn ffocysu ar ran y gweithiwr yn ystod myfyrio. Yn wahanol i’w gilydd, mae Dewey yn rhannu’r proses mewn i ffyrdd sydd yn annog datrys problemau a thwf personol. Yna, mae Schon yn rhannu’r proses mewn ffordd sydd yn annog unigolyn i wella ei hunan fel gweithwyr proffesiynol.
Dadansoddiad o gwahanol modelau myfyriol
Model Gibbs 
Esbonia’r University of Edinburgh (2024) datblygwyd Cylch Myfyriol Gibbs gan Graham Gibbs yn 1988 i roi strwythur i ddysgu o brofiadau. Mae’n cefnogi myfyrdod trwy gynnig fframwaith ar gyfer archwilio profiadau wrth ystyried ei natur gylchol, mae’n addas oherwydd mae’r model yn caniatáu unigolyn i ddysgu a chynllunio o brofiadau positif neu negyddol. Mae’r model yn cwmpasu o 6 cham y dylai gweithwyr proffesiynol eu dilyn. Mae’r camau’n cynnwys; disgrifiad, teimladau, gwerthusiad, dadansoddiad o’r sefyllfa, casgliad ac yna cynllun gweithredu.
Dywed Hopkinson (2024) trwy ddefnyddio’r dull strwythuredig yma, gall galluogi gweithwyr proffesiynol i nodi ei rôl mewn digwyddiad a’i helpu i ddechrau deall sut gallai’r digwyddiad fod wedi’i osgoi. O hyn gellir llunio cynllun gweithredu i gynorthwyo’r gweithwyr gyda datblygiad personol a phroffesiynol.
Model Kolb
Yn ôl Brown (2019) cyfeirir at fodel myfyriol Kolb’s fel ‘Dysgu trwy brofiad’. Sail y model hwn yw profiad y gweithwyr ei hun, sydd wedyn yn cael ei adolygu, dadansoddi a’i werthuso mewn pedwar cam.
Dywed Brown (2019) fod y pedwar cam yma yn cynnwys;
1) Profiad concrit: Brofi sefyllfa gorfforol ac yna myfyrio’n ysgrifenedig er mwyn dysgu’r sgiliau i ddelio a hyn. 
2) Arsylwi adlewyrchol: Dyma le fydd yr ymarferydd yn myfyrio beth maen nhw wedi’i hysgrifennu. 
3) Cysyniadol haniaethol: Rhaid dod o hyd i ddatrysiad ar gyfer y sefyllfa wrthgael dealtwriaeth ddyfnach o chydweithwyr. 
4) Arbrofi gweithredol: Cymryd yr hyn maent wedi’i ddysgu i'w ymarfer er mwyn rhannu ei strategaethau newydd a delio a’i sefyllfaoedd.
Dywed Main (2022) mae’r model yma yn cymorth i’r addysgwyr i ddeall sut mae myfyrwyr yn ymgysylltu a chynnwys, myfyrio ar eu dealltwriaeth, ffurfio cysyniadau a phrofi syniadau newydd mewn cyd-destunau go iawn.
Yn debyg i’w gilydd mae'r ddau fodel yn gylchol, gan bwysleisio myfyrio fel proses barhaus, ailadroddus sy'n arwain at ddysgu dyfnach dros amser. Er hyn, mae Kolb's yn seiliedig ar theori dysgu a seicoleg wybyddol. Mae’n ddamcaniaeth o arddulliau dysgu a dysgu drwy brofiad. Tra bod model Gibbs wedi'i gynllunio'n fwy fel arf ymarferol ar gyfer myfyrio mewn lleoliadau proffesiynol ac addysgol; llai damcaniaethol.
